Szentendre Város Önkormányzat Képviselő-testületének

8/2009. (II.18.) Önk. sz. rendelete

a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről, valamint a parkoló építés pénzbeli megváltásáról szóló 23/2007. (IV.13.) Önk. rendeletének módosításáról

Szentendre Város Önkormányzat Képviselő-testülete a helyi önkormányzatokról szóló, többször módosított 1990. évi LXV. törvény 16. § (1) bekezdésében kapott felhatalmazás alapján, valamint a közúti közlekedésről szóló 1988. évi I. törvény valamint a végrehajtásáról szóló 30/1988. (IV. 21.) MT rendelet alapján, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről, valamint a parkoló építés pénzbeli megváltásáról szóló 23/2007. (IV.13.) Önk. rendeletet (a továbbiakban: Rendelet) az alábbiak szerint módosítja:

1. §

A Rendelet 7. § címét az alábbiakra módosítja.

„Bérletek, matricák, mobil parkoló kártya”

2. §

A Rendelet 7. § az alábbi (11) bekezdéssel egészül ki:  
„(11)Azok a szentendrei lakosok, akik vonatkozásában az adóztatási feladatokat – beleértve a gépjárműadót is – a szentendrei önkormányzati adóhatóság látja el, a gépjárműadóról szóló 1991. évi LXXXII. Törvényben meghatározott gépjármű-adó megfizetési kötelezettségének eleget tett, és gépjárműadó-tartozása nincs, az MPark rendszerű mobilparkolási rendszer keretében, legfeljebb napi 2 alkalommal 5 perc ingyenes parkolásra jogosultak a III. parkolási övezetben az alábbiak szerint:
A parkolókártya a VSZ Zrt. ügyfélszolgálatán vásárolható meg. Megvásárlásakor a kártya az ügyfél mobiltelefon-számára regisztrálásra kerül. Az ügyfél a kártyán ill. a parkolóautomatán feltüntetett telefonszám felhívásával indítja el a parkolást, ennek költsége 10 Ft, mely a parkolókártya egyenlegéből kerül levonásra a mobilszolgáltató felé. Ha a parkolás időtartama kevesebb, mint 5 perc, a parkolás leállítása ingyenes. A leállítás szintén a fenti telefonszám felhívásával történik. Ha a parkolás időtartama meghaladja az 5 percet, a minimálisan megfizetendő várakozási idő 20 perc.”
(1)  Jelen  rendelet 2009. március 1-jén lép hatályba.

(2)
E rendelet a belső piaci szolgáltatásokról szóló, az Európai Parlament és a Tanács  2006/123/EK irányelvnek való megfelelést szolgálja.
(3) A rendelet kihirdetéséről a Jegyző gondoskodik.

Szentendre, 2009. február 12.
      dr. Dietz Ferenc

dr. Molnár Ildikó 

polgármester                      



jegyző

Záradék:

A rendelet 2009. február 18-án kihirdetésre került.

